《放鹊》
宋代·梅尧臣

鹊为禽之灵智兮，胡蹈机而不知。
为席皁以困束兮，固性命之知危。
喜远人之至止兮，始屡验以如期。
向何预觉兮，此何自昏。
岂专心以谋食兮，昧目前之祸根。
苟所履必虑患兮，莫若去人远以图存。
屑余秣以致死兮，诚咎尔而无耻。
维群鸣之苦伤兮，使吾心之测尔。
予测孔孟兮尔自解则艰，皁听予言兮释尔而还。
抚尔呪尔无甚顽，後谁恤尔兮拓弹方弯。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。